**Icoana vieții**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mamă iubită, icoană la altar,

Nu vom avea vreodată, noi, habar

Ce este-n sufletul plin de iubire,

Lumină sfântă, nobilă menire...

Tu dai născare în durerea dulce,

Săruți copilul când vrea să se culce

Și-i luminezi visele cu povești

Căci vrei și somnul să i-l ocrotești.

Când crește puiul, tu îți rupi din suflet

Căci nu vrei ploaie, să se-audă tunet

Într-o copilărie pe care vrei s-o faci

Căldura vieții lui, în zilele mai reci.

Cum timpul trece, puiul devine om,

În viața ta el este acum un pom,

La umbra lui, stingher, sufletul tău...

Veghează:”Să-i fie bine și nu rău!”

Cu părul alb, tu ești acea mămică

Cu sufletul frumos, ca și bunică

Îți crești nepoții la lumina ta,

În jurul tău, noi fericiți vom sta!